2007R0275 — DA — 23.03.2007 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS FORORDNING (EF) Nr. 275/2007

af 15. marts 2007

om ændring af forordning (EF) nr. 1825/2000 om gennemførelsesbestemmelser til Europa-Parlamentets og Rådets forordning (EF) nr. 1760/2000 for så vidt angår mærkning af oksekød og oksekødsprodukter

På de steder, hvor produkterne sælges til den endelige forbruger, bør oplysningerne om slagterier og opskæringsvirksomheder altid være til rådighed for uemballeret opskåret kød, der hver dag udstilles til salg, så at de mundtligt kan meddeles de forbrugere, der anmoder herom. Produkterne vil således være sporbare i samme omfang som hakket kød.

Erfaringerne viser også, at de erhvervsdrivende på de steder, hvor uemballeret opskåret kød sælges til den endelige forbruger, ofte har vanskeligt ved at gennemføre mærkningsbestemmelserne i forordning (EF) nr. 1760/2000. Opskæring og salg sker normalt efter kundernes ønsker, hvorfor det er vanskeligt eller endog umuligt på forhånd at oprette grupper af dyr som omhandlet i artikel 13, stk. 1, i forordning (EF) nr. 1760/2000. Den løbende ajourføring af obligatoriske mærkningsoplysninger om de produkter, der udstilles i salgsdiskene, synes også at skabe store vanskeligheder. Der bør derfor også vedtages forenklede mærkningsbestemmelser for dette kød. De fleste problemer for de erhvervsdrivende kan løses ved at vedtage regler, der svarer til dem, som gælder for hakket kød.

Problemerne for de erhvervsdrivende, der fremstiller opskåret kød og afpuds, svarer faktisk til problemerne for de erhvervsdrivende, som fremstiller hakket kød. Problemerne for disse erhvervsdrivende vil kunne løses ved at fastsætte regler for afpuds, der svarer til reglerne for hakket kød. For opskåret kød viser erfaringerne, at de fleste problemer vil kunne løses ved at gøre det muligt at oprette grupper af kød fra dyr, der er slagtet på højst tre slagterier, og kød fra slagtekroppe, der er opskåret på højst tre opskæringsvirksomheder, idet sporbarheden under alle omstændigheder garanteres.

Når det er muligt, udvælger disse erhvervsdrivende oftere og oftere nogle få, meget store leverandører for at undgå de begrænsninger, som forvaltningen af flere grupper med forskellige kendetegn medfører. Det kan på længere sigt medføre risiko for den fortsatte drift af visse små og mellemstore slagterier og opskæringsvirksomheder, som derved kan blive udelukket fra visse handelskredsløb.

De krav om ensartede grupper, der følger af anvendelsen af artikel 13 i forordning (EF) nr. 1760/2000, har medført, at erhvervsdrivende, der fremstiller opskåret kød og oksekødsafpuds, har vanskeligt ved at oprette ensartede grupper af tilstrækkelig størrelse til, at de kan opfylde deres kunders ønsker. Disse vanskeligheder forværres, når der ønskes store mængder. Erfaringerne viser, at der sker mange fejl på grund af disse vanskeligheder og de omfattende supplerende håndteringer, de medfører, og at sporbarheden ved denne type produktion ofte er mangelfuld.

Mærkningen af hakket oksekød, der blandes med kød af andre arter, har givet anledning til en lang række forespørgsler. I bilag I, første del, afsnit I, til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif ( 3 ) er der fastsat præcise regler for tarifering af produktblandinger af denne art. Den ønskede klarhed kan opnås ved at anføre en henvisning til nævnte nomenklatur for de KN-koder, der er nævnt i artikel 12 i forordning (EF) nr. 1760/2000.

under henvisning til Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 ( 1 ), særlig artikel 14, stk. 4, og artikel 19, litra a) og b), og

Artikel 1

I forordning (EF) nr. 1825/2000 foretages følgende ændringer:

d) »emballeret opskåret kød«: en salgsenhed, der i foreliggende tilstand frembydes for den endelige forbruger eller en virksomhed, der udelukkende driver detailhandel, og som består af opskåret kød og den emballage, som kødet er emballeret i, inden det frembydes til salg; emballagen dækker kødet helt eller delvis, men på en sådan måde, at indholdet ikke kan ændres, uden at emballagen åbnes eller ændres

b) »afpuds«: små stykker kød, der anses for egnet til konsum, og som udelukkende stammer fra afpudsning og fremstilles på tidspunktet for udbening af slagtekroppe og/eller opskæring af kød

a) »hakket kød«: kød, der er hakket i småstykker eller er passeret gennem en hakkemaskine med snegl, og som henhører under en af de KN-koder, der er nævnt i artikel 12 i forordning (EF) nr. 1760/2000, og som indeholder under 1 % salt

3. Uanset den i stk. 2, litra b), nævnte regel om ét slagteri og én opskæringsvirksomhed for slagtekroppe bemyndiges de erhvervsdrivende ved produktion af opskåret kød til at oprette hold af kød fra dyr, der er slagtet i højst tre forskellige slagterier, og hold af slagtekroppe, der er opskåret i højst tre forskellige opskæringsvirksomheder.

b) under efterfølgende opskæring eller hakning af kødet efter antallet af slagtekroppe eller fjerdinger, hvis kød udgør et hold for den pågældende opskærings- eller hakningsvirksomhed.

a) under opskæringen af slagtekroppe eller fjerdinger efter det antal slagtekroppe eller fjerdinger, der udgør et hold for den pågældende opskæringsvirksomhed

4) Efter artikel 5 indsættes følgende artikler:

»Artikel 5a

Afpuds

1. ►C2 Uanset artikel 13, stk. 2, litra b) og c), og stk. 5, litra a), nr. i) og ii), i forordning (EF) nr. 1760/2000, skal de erhvervsdrivende og organisationerne anføre følgende oplysninger på mærkningen for afpuds: ◄

a) slagtelandet for de dyr, som afpudset stammer fra; oplysningen affattes således: »Slagtested: (slagtemedlemsstaten eller slagtetredjelandet)«

b) produktionslandet for afpuds og godkendelsesnummeret for den virksomhed, hvor afpudset blev fremstillet; oplysningen affattes således: »Produktionssted: (produktionsmedlemsstaten eller produktionstredjelandet og virksomhedens godkendelsesnummer)«

c) de lande, hvor dyrene i gruppen blev født og opdrættet; oplysningen affattes således: »Fødselsland og opdrætsland: (liste over de lande, hvor dyrene blev født og opdrættet)«.

2. Uanset stk. 1, litra a) og c), kan de erhvervsdrivende, hvis fødselslandet, opdrætslandet og slagtelandet er det samme for alle dyr i gruppen, anvende ordet »Oprindelse«, efterfulgt af den medlemsstat eller det tredjeland, hvor fødsel, opdræt og slagtning fandt sted.

Artikel 5b

Emballeret opskåret oksekød

▼C2

Uanset artikel 13, stk. 2, litra b) og c), i forordning (EF) nr. 1760/2000 skal en erhvervsdrivende eller en organisation, der benytter muligheden i nærværende forordnings artikel 4, stk. 3, på mærkningen for emballeret opskåret kød anføre følgende oplysninger, der supplerer oplysningerne i artikel 13, stk. 5, litra a), i forordning (EF) nr. 1760/2000:

▼B

a) det land, hvor dyrene blev slagtet, efterfulgt af slagteriets godkendelsesnummer eller i givet fald godkendelsesnumrene for de to eller tre slagterier, hvor dyrene i gruppen blev slagtet; oplysningen affattes således: »Slagtested(er) for dyrene i gruppen: (slagtemedlemsstaten eller slagtetredjelandet) (godkendelsesnummer/numre for det eller de to eller tre pågældende slagteri(er))«

b) det land, hvor slagtekroppe blev opskåret, efterfulgt af godkendelsesnummer/numre for den virksomhed eller de to eller tre virksomheder, hvor slagtekroppene blev opskåret; oplysningen affattes således: »Opskæringssted(er) for kødet i holdet: (opskæringsmedlemsstaten eller opskæringstredjelandet) (godkendelsesnummer/numre for den eller de to eller tre pågældende virksomhed(er))«.

Artikel 5c

Uemballeret opskåret oksekød

1. Når uemballeret opskåret kød udstilles med henblik på salg til den endelige forbruger, sørger de erhvervsdrivende og organisationerne i de tilfælde, hvor undtagelsen i artikel 4, stk. 3, anvendes, for, at holdene er oprettet i overensstemmelse med nævnte stykke for alt uemballeret opskåret kød, der samtidigt udstilles til salg.

2. Uanset artikel 13, stk. 2, litra b) og c), i forordning (EF) nr. 1760/2000 mærker de erhvervsdrivende og organisationerne det uemballerede opskårede kød, der udstilles med henblik på salg til den endelige forbruger, idet de anfører fødselsland, opdrætsland og slagteland for de dyr, som kødet stammer fra, efterfulgt af de lande, hvor slagtekroppene blev opskåret.

Kød fra dyr, hvis fødselsland og/eller opdrætsland og/eller slagteland er forskellige, skal være tydeligt adskilt fra hinanden, når kødet udstilles til salg. Oplysningerne på salgsstedet anbringes i nærheden af dette kød, så den endelige forbruger let kan skelne mellem kød med forskellige oprindelser.

Den erhvervsdrivende anfører godkendelsesnumrene for slagterier for dyr og for opskæringsvirksomheder for slagtekroppe for det uemballerede opskårne kød, der udstilles sammen hver dag, med en henvisning til dags dato. Han meddeler disse oplysninger til forbrugere, der anmoder om at få dem.

3. Uanset artikel 4, stk. 1, andet afsnit, kan størrelsen af en gruppe, hvis betingelserne i stk. 2 er opfyldt, overstige én dags produktion, for så vidt angår opskåret oksekød, der uemballeret udstilles med henblik på salg til den endelige forbruger.«